ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1998 για την κατάργηση της απόφασης 98/84/ΕΚ για ορισμένα μέτρα προστασίας που αφορούν ορισμένα προστατευτικά προϊόντα προέλευσης αλιείας ή καταγωγής Ουγκάντας, Κένυας, Τανζανίας και Μοζαμβίκης και για την τροποποίηση της υγειονομικής πιστοποίησης για τα αλιευτικά προϊόντα καταγωγής ή προέλευσης Ουγκάντας, Κένυας και Μοζαμβίκης [κοινοποιηθείσα υπό τον αριθμό Ε(1998) 1848] (Κείμενο που παρουσιάζει ενδιαφέρον για τον ΕΟΧ) (98/418/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η απόφαση 98/84/ΕΚ της Επιτροπής, της 16ης Ιανουαρίου 1998, για ορισμένα μέτρα προστασίας που αφορούν ορισμένα αλιευτικά προϊόντα καταγωγής ή προέλευσης Ουγκάντας, Κένυας, Τανζανίας και Μοζαμβίκης και για την κατάργηση της απόφασης 97/878/ΕΚ (3), εξεδόθη λόγω της εκδήλωσης επιδημίας χολέρας στις εν λόγω χώρες 7

ότι η απόφαση 95/358/ΕΚ της Επιτροπής (4) θεσπίζει την υγειονομική πιστοποίηση για αλιευτικά προϊόντα τρίτων χωρών που δεν καλύπτονται ακόμα από ειδική απόφαση 7

ότι οι επίσημες αρχές στην Ουγκάντα, την Κένυα, την Τανζανία και τη Μοζαμβίκη έχουν παράσχει τις δέουσες εγγυήσεις 7 ότι, κατά συνέπεια, πρέπει να καταργηθεί η απόφαση 98/84/ΕΚ 7

ότι η εισαγωγή αλιευτικών προϊόντων από την Ουγκάντα, την Κένυα, την Τανζανία και τη Μοζαμβίκη πρέπει να υπόκειται στις διατάξεις της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων για τη θέσπιση των υγειονομικών όρων για που διέπουν την παραγωγή και τη διάθεση στην αγορά των αλιευτικών προϊόντων (5), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας 7

ότι θα πρέπει να δοθεί ιδιαίτερη προσοχή στους ιατρικούς ελέγχους των εργαζομένων που έρχονται σε επαφή με τα αλιευτικά προϊόντα τα οποία προορίζονται για κατανάλωση από τον άνθρωπο, όπως προβλέπεται στο κεφάλαιο ΙΙΙ σημείο ΙΙ.Β του παραρτήματος της οδηγίας 91/493/ΕΟΚ 7 ότι, κατά συνέπεια, είναι απαραίτητο να προστεθεί ειδική ένδειξη στο υγειονομικό πιστοποιητικό που συνοδεύει τις εισαγωγές αλιευτικών προϊόντων από την Ουγκάντα, την Κένυα και τη Μοζαμβίκη 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/84/ΕΚ καταργείται από την 1η Ιουλίου 1998.

Άρθρο 2

Το σημείο IV της υγειονομικής πιστοποίησης που προβλέπεται στο παράρτημα της απόφασης 95/328/ΕΚ και συνοδεύει τις αποστολές αλιευτικών προϊόντων καταγωγής ή προέλευσης Ουγκάντας, Κένυας και Μοζαμβίκης, πρέπει να συμπληρωθεί από το ακόλουθο σημείο:

«3. Τα άτομα που απασχολούνται ή/και έρχονται σε επαφή με τα προϊόντα αλιείας ή υδατοκαλλιέργειας που περιγράφονται ανωτέρω, έχουν υποστεί επιτυχώς την ιατρική επιθεώρηση που προβλέπεται στο κεφάλαιο ΙΙΙ σημείο ΙΙ.Β του παραρτήματος της οδηγίας 91/493/ΕΟΚ.»

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 30 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 373 της 31. 12. 1990, σ. 1.

(2) ΕΕ L 162 της 1. 7. 1996, σ. 1.

(3) ΕΕ L 15 της 21. 1. 1998, σ. 43.

(4) ΕΕ L 191 της 12. 8. 1995, σ. 32.

(5) ΕΕ L 268 της 24. 9. 1991, σ. 15.